CELEX: 22003A0925(14)
Language: mt
Date: 2003-01-09 00:00:00
Title: Ftehim bejn l-Unjoni Ewropea u r-Repubblika tal-Bulgarija dwar il-parteċipazzjoni tar-Repubblika tal-Bulgarija fil-Missjoni tal-Pulizija ta l-Unjoni Ewropea (EUPM) fil-Bosnja u Herzegovina (BiH)

Avviż Legali Importanti

|

22003A0925(14)

Official Journal L 239 , 25/09/2003 P. 0041 - 0043

		Ftehimbejn l-Unjoni Ewropea u r-Repubblika tal-Bulgarija dwar il-parteċipazzjoni tar-Repubblika tal-Bulgarija fil-Missjoni tal-Pulizija ta l-Unjoni Ewropea (EUPM) fil-Bosnja u Herzegovina (BiH)L-UNJONI EWROPEA,min-naħa 'l waħda, uIR-REPUBBLIKA TAL-BULGARIJA,min-naħa 'l oħra,flimkien hawnhekk iżjed 'il quddiem imsejħa l-"Partijiet Parteċipanti",WARA LI QIESU- tal-presenza Forza għall-Hidma tal-Pulizija Internazzjonali tan-Nazzjonijiet Uniti (IPTF) fil-Bosnja u Herzegovina mill-1996 u l-offerta ta' l-Unjoni Ewropea li tassigura, sa l-1 ta' Jannar 2003, l-insegwiment ta' l-IPTF fil-Bosnja u Herzegovina,- l-aċċettazzjoni mill-Bosnja u Herzegovina ta' dik l-offerta, permezz ta' Skambju ta' Ittri tat-2 u l-4 ta' Marzu 2002, li jipprovdu, fost ħwejjeġ oħra li t-tim ta' ppjanar ta' l-EUPM jingħata l-istatus presentement applikabbli għall-membri tal-Missjoni ta' Monitorjar ta' l-Unjoni Ewropea (EUMM) fil-Bosnja u Herzegovina,- l-adozzjoni mill-Kunsill ta' l-Unjoni Ewropea fil-11 ta' Marzu 2002 ta' l-Azzjoni Konġunta 2002/210/CFSP dwar il-Missjoni tal-Pulizija ta' l-Unjoni Ewropea [1] tiddikjara li membri Ewropej tan-NATO li m'humiex membri ta' l-UE u Stati oħra li huma kandidati għall-adeżjoni fl-Unjoni Ewropea kif ukoll Stati Membri ta' l-OSCE li m'humiex membri ta' l-UE, li fil-preżent qegħdin jipprovdu impjegati lill-IPTF, huma mistiedna biex jikkontribwixxu għall-EUPM,- il-ftehim konkluż fl-4 ta' Ottubru 2002 bejn l-UE u l-Bosnja u Herzegovina dwar l-attivitajiet ta' l-EUPM fil-Bosnja u Herzegovina [2], inklużi disposizzjonijiet dwar l-istatus tal-persunal ta' l-EUPM,FTIEHMU KIF ĠEJ:Artikolu 1QafasIr-Repubblika tal-Bulgarija għandha tassoċja ruħha mad-disposizzjonijiet ta' l-Azzjoni Konġunta 2002/210/CFSP dwar il-Missjoni tal-Pulizija ta' l-Unjoni Ewropea (EUPM) fil-Bosnja u Herzegovina inkluż l-Anness tagħha dwar id-dikjarazzjoni tal-missjoni għall-EUPM, adottat bid-Deċiżjoni tal-Kunsill ta' l-Unjoni Ewropea fil-11 ta' Marzu 2002, skond id-disposizzjonijiet stipulati fl-Artikoli li ġejjin.Artikolu 2Il-persunal issekondat ma' l-EUPM1. Ir-Repubblika tal-Bulgarija għandha tikkontribwixxi għall-EUPM bi tlett uffiċjali tal-pulizija sekondati. Dan il-persunal għandu jkun sekondat għal minimu ta' sena, waqt li jingħata kont li rotazzjoni xierqa ta' persunal tiġi assigurata.2. Ir-Repubblika tal-Bulgarija għanda tassigura illi l-persunal sekondat ma' l-EUPM iwettaq il-missjoni tiegħu skond id-disposizzjonijiet ta' l-Azzjoni Konġunta 2002/210/CFSP.3. Ir-Repubblika tal-Bulgarija għandha maż-żmien tinforma lill-EUPM u lis-Segretarjat Ġenerali tal-Kunsill ta' l-Unjoni Ewropea b'kull bidla fil-kontribuzzjoni tagħha lill-EUPM.4. Il-persunal sekondat ma' l-EUPM għandu jgħaddi minn eżami mediku estensiv, tilqim u jkun ċertifikat medikament b'saħħtu għax-xogħol tiegħu minn awtorità kompetenti mir-Repubblika tal-Bulgarija. Kopja ta' din iċ-ċertifikazzjoni għandha takkumpanja lill-persunal sekondat ma' l-EUPM.5. Ir-Repubblika tal-Bulgarija għandha ġġorr l-ispiża biex tibgħat l-uffiċjali tal-pulizija u/jew l-impjegati pajżana internazzjonali sekondati minnha, inklużi s-salarji, il-gratifakazzjiet, spejjeż mediċi, assigurazzjoni u spejjeż ta' l-ivvjaġġarlejn u mill-Bosnja u Herzegovina.Artikolu 3L-istatus tal-persunal sekondat ma' l-EUPM1. Il-persunal sekondat ma' l-EUPM mir-Repubblika tal-Bulgarija għandu jkun kopert, sal-31 ta' Diċembru 2002 taħt il-ftehim applikabbli għat-tim ta' l-ippjanar EUPM, u mill-1 ta' Jannar 2003 taħt il-ftehim konkluż fl-4 ta' Ottubru 2002 bejn l-Unjoni Ewropea u l-Bosnja u Herzegovina dwar l-attivitajiet ta' l-EUPM fil-Bosnja u Herzegovina.2. Ir-Repubblika tal-Bulgarija għandha tkun responsabbli biex tirrispondi għal kull talba marbuta ma' l-issekondar ta' membru impjegat ta' l-EUPM, minn jew dwar dak il-membru impjegat. Ir-Repubblika tal-Bulgarija għandha tkun responsabbli biex tressaq azzjoni kontra persuna sekondata.3. L-EUPM hija missjoni mhux armata u bħala tali m'għandha ebda regoli ta' ingaġġ.4. Uffiċjali tal-pulizija sekondati għandhom jaħdmu fl-uniformijiet nazzjonali tagħhom tal-pulizija. Il-brieret u l-insinji għandhom ikunu provduti mill-EUPM.Artikolu 4Katina ta' kmand1. Il-kontribuzzjoni tar-Repubblika tal-Bulgarija lill-EUPM hija mingħajr preġudizzju għall-awtonomija tat-teħid ta' deċiżjonijiet ta' l-Unjoni. Il-persunal sekondat mir-Repubblika tal-Bulgarija għandu jwettaq id-dmirijiet tiegħu/tagħha u jikkomporta ruħhu/a skond l-interessi ta' l-EUPM.2. Il-persunal kollu ta' l-EUPM għandu jibqa' taħt il-kmand sħiħ ta' l-awtoritajiet nazzjonali tiegħu.3. L-awtoritajiet nazzjonali għandhom jittrsferixxu l-kmand operazzjonali OPCOM) lill-Kap tal-Missjoni ta' l-EUPM/Kummissarju tal-Pulizija, li għandu jeżerċita dak il-kmand permezz ta' struttura ġerarkika ta' kmand u kontroll.4. Il-Kap tal-Missjoni/Kummissarju tal-Pulizija għandu jmexxi l-EUPM u jassumi l-amministrazzjoni tagħha ta' kull jum.5. Ir-Repubblika tal-Bulgarija għandu jkollha l-istess drittijiet u obbligi f'termini ta' l-amministrazzjoni ta' kull jum ta' l-operazzjoni bħal dawk ta' l-Istati Membri ta l-Unjoni Ewropea li jieħdu sehem fl-operazzjoni, skond l-Artikolu 8(2) ta' l-Azzjoni Konġunta 2002/210/CFSP. Din għandha sseħħ fl-art fil-kors normali ta' l-operazzjoni, inkluż ġewwa l-kwartieri tal-missjoni tal-pulizija.6. Il-Kap tal-Missjoni EUPM/Kummissarju tal-Pulizija għandu jkun responsabbli għall-kontroll dixxiplinarju fuq il-persunal tal-missjoni. Fejn japplika, azzjoni dixxiplinarja għandha tiġi eżerċitata mill-awtorità nazzjonali konċernata.7. Punt ta' kuntatt kontinġenti nazzjonali (NPCs) għandu jinħatar mir-Repubblika tal-Bulgarija biex jirrappresenta l-kontinġent nazzjonali tiegħu fil-missjoni. L-NPCs għandhom jirrapportaw lill-Kap tal-Missjoni EUPM/Kummissarju tal-Pulizija dwar kwistjonijiet nazzjonali u għandu jkun responsabbli għad-dixxziplina kontinġenti ta' kull jum.8. Id-deċiżjoni mill-Unjoni Ewropea li ttemm l-operazzjoni għandha tittieħed wara konsultazzjoni mar-Repubblika tal-Bulgarija, sakemm dak l-Istat ikun għadu qiegħed jikkontribwixxi għall-EUPM fid-data tat-terminazzjoni tal-missjoni.Artikolu 5Informazzjoni klassifikataIr-Repubblika tal-Bulgarija għandha tieħu l-miżuri xierqa biex tassigura li, meta informazzjoni klassifikata ta' l-UE tiġi ttrattata mill-persunal tagħha sekondat ma' l-EUPM, dan il-persunal jirrispetta r-regolamenti ta' sigurtà tal-Kunsill ta' l-Unjoni Ewropea, li jinsabu fid-Deċiżjoni tal-Kunsill 2001/264/KE [3].Artikolu 6Kontribuzzjonijiet għall-ispejjeż ta' kull jum1. Ir-Repubblika tal-Bulgarija għandha tikkontribwixxi għall-ispejjeż ta' kull jum ta' l-EUPM f'ammont ta' Ewro 25000 kull sena. Ir-Repubblika tal-Bulgarija għandha tikkonsidra li tagħmel kontribuzzjonijiet addizzjonali ta' natura volontarja għal dawn l-ispejjeż ta' kull jum, waqt li jingħata kont tal-mezzi tagħha u l-livell ta' parteċipazzjoni.2. Għandu jiġi ffirmat arranġament bejn il-Kapp tal-Missjoni EUPM/Kummissarju tal-Pulizija u s-servizzi relevanti amministrattivi tar-Repubblika tal-Bulgarija dwar il-kontribuzzjonijiet tar-Repubblika tal-Bulgarija għall-ispejjeż korrenti ta' l-EUPM. Dan l-arranġament għandu jinkludi d-disposizzjonijiet li ġejjin dwar:(a) l-ammont konċernat, inkluża l-possibbiltà ta' kontribuzzjonijiet addizzjonali ta' natura volontarja, jekk ikun hemm;(b) l-arranġamenti għall-ħlas u l-amministrazzjoni ta' l-ammont konċernat;(ċ) l-arranġamenti ta' verifikazzjoni li jkopru l-kontroll u l-verifika ta' l-ammont konċernat, fejn xieraq.3. Ir-Repubblika tal-Bulgarija għandha formalment tikkomunika lill-EUPM u lis-Segretarjat Ġenerali tal-Kunsill ta' l-Unjoni Ewropea l-ammont totali tal-kontribuzzjoni tagħha għall-ispejjeż ta' kull jum sal-15 ta' Novembru 2002 u wara sa l-1 ta' Novembru ta' kull senau għandha tikkonkludi l-arranġament finanzjarju sal-15 ta' Diċembru ta' kull sena.4. Il-kontribuzzjonijiet tar-Repubblika tal-Bulgarija għall-ispejjeż korrenti ta' l-EUPM għandhom jiġu deposittati sal-31 ta' Marzu ta' kull sena fil-kont tal-bank li għandu jiġi ndikat lil dak l-Istat.Artikolu 7Nuqqas ta' ħarsienJekk xi wieħed mill-Partijiet Parteċipanti jonqos milli jħares l-obbligi tiegħu preskritti fl-Artikoli preċedenti, il-Parti l-oħra jkollha d-dritt li tittermina dan il-ftehim billi tagħti avviż ta' xahrejn.Artikolu 8Dħul fis-seħħDan il-Ftehim għandu jidħol fis-seħħ malli jiġi ffirmat. Huwa għandu jibqa' fis-seħħ għat-tul tal-perjodu kollu tal-kontribuzzjoni tar-Repubblika tal-Bulgarija lill-EUPM.Magħmula fi Brussel, id-9 ta’ Jannar 2003, fil-lingwa Ngliża f'erba' kopji.Għall-Unjoni Ewropea+++++ TIFF +++++Għar-Repubblika tal-Bulgarija+++++ TIFF +++++[1] ĠU L 70, tat-13.3.2002, p. 1.[2] ĠU L 293, tad-29.10.2002, p. 2.[3] ĠU L 101, tal-11.4.2001, p. 1.--------------------------------------------------